​By wyse van die ateljee by die SOL kan die aangesig-tot-aangesig onderrig in die skole vermeng word met die virtuele ruimtes wat deur die Universiteit gebied word. Die telematiese platform maak dit moontlik vir alle leerders om toegang te kry tot onderwysers wat erken word vir hulle kundigheid en pedagogiese vaardighede in ’n volledig interaktiewe, virtuele leerruimte. Die loodsprojek was baie suksesvol en daar was baie verslae van verbeterde uitslae, asook ander positiewe uitkomstes van die projek.
Dit het ouerbetrokkenheid in die skoolwerk van die kind verbeter. Ouers wou seker maak hulle kinders woon werklik die klasse by, veral omdat dit in baie gevalle tot laat aangegaan het. Sommige ouers het stilletjies in die aand na die kole gekom om te kyk wat hulle kinders doen.
Vorige uitsendings is ook beskikbaar vanaf die Telematiese Skole webblad, dus is skole nie meer daartoe beperk om te wag vir die distrikskantore om die DVD’s te versprei nie. Dít maak dit ook makliker vir die onderwysers om die inhoud in hulle eie lesplanne te inkorporeer, beide as onderriggereedskap en vir hersiening.
Onderwyserontwikkeling brei ook uit, aangesien dit kragtige gereedskap is om al die onderwysers te bereik teen ’n baie laer koste vir die WKOD. Sewentien onderwyserontwikkelingsessies is in 2017 en 2018 aangebied.